Axinaea sclerophylla

Ti Axinaea sclerophylla ket ti sebbangan ti kayo iti pamilia ti Melastomataceae. Daytoy ket endemiko iti Ecuador. Ti masna a habitatna ket dagiti subtropikal wenno tropikal a nadam-eg a bakir ti bantay.

Deskripsion 
Ti Axinaea sclerophylla ket ti bassit a kayo agingga iti agarup a  iti katayag. Dagiti inploressensia ket sumagmamano iti bilang nga addaan iti bassit a bilang dagiti sabong iti tunggal maysa nga inploressensia, dagiti sabong ket agarup a  iti kaatiddog. Dagiti sabong ket morado, derosas wenno gangani a puraw ken addaan kadagiti nalasag, arinduyog a petalo ken dagiti parte iti lima.

Pannakaiwarwaras ken habitat 
Ti sebbangan ket endemiko iti Ecuador a mabirukan iti akin-abagatan nga Andes kadagiti kangato iti pagbaetan ti . Daytoy ket ammo laeng kadagiti sangapulo ket dua a populasion iti sona ti bakir ti bantay, ti maysa ket manipud iti Sevilla de Oro iti Probinsia ti Azuay, maysa manipud iti asideg ti Sígsig aginggana iti kalsada ti Gualaquiza iti Probinsia ti Morona-Santiago, ken dagiti nabati ket manipud kadagiti Probinsia ti Loja ken Zamora-Chinchipe.

Ekolohia 
Dagiti sabong ti A. sclerophylla ket polinaren babaen dagiti billit. Dagiti estambre ket addaan kadagiti bimsug a parte a naikapet no kanen dagiti billit. Maawis dagiti billit kadagiti estambre babaen ti nangato ti linaonna nga asukar. No sippiten dagiti billit dagitoy a parte, mapilitan a maiparuar ti angin babaen ti bassit nga abut, a mangawit iti puyot ti polen a manisanglad iti rupa ken tengnged ti billit. Mapolinarto ti no bistaenna ti sabali a sabong. Ti saan a kasayaatna daytoy nga espesialisado a mekanismo iti polinasion ket no bumassit ti naipangruna a sebbangan ti billit, ti kayo ket mabalin a saan a makabiruk iti maysa nga alternatibo a polinador ken mabalin a maungawto. Napalpaliiwen a mangmangan ti Diglossa cyanea kadagiti estambre, a saggaysana nga ik-ikkaten.

Kasasaad 
Ti Axinaea sclerophylla ket karkarna a kayo nga addaan iti maysa a bassit a sakup iti nangato nga Andes iti akin-abagatan nga Ecuador. Daytoy ket ammo laeng kadagiti sangapulo ket dua a populasion; tallo kadagitoy a populasion ket addada iti kaunegan dagiti pagbeddengan ti Nailian a Parke ti Podocarpus. Malaksid iti pannakadadael iti habitat, awan dagiti nailasin a naisangayan a pangta, ngem gapu iti kakarkarnana, ikabil daytoy ti Sangalubongan a Kappon para iti Konserbasion ti Katutubo ti kayo a kas "madanar".

Dagiti nagibasaran 

sclerophylla
Endemiko a flora ti Ecuador